יש לי כנרת
יש לי כינרת מיתרים אלפיים; של קרני שמש, אשד ושמיים,; יש לי כינרת שבעתיים צליל; על כל מיתר של עצב ושל גיל.; אף יש לי קשת ברקיע, קשת בענן,; ומתלחשת היא כל זיו של צבע וגוון ; הן יש לי קשת שבעתיים קול:; מראשית-שחר ועד תום הכחול.; אביב כי בא, תקווה לי אנגנה; ועלומים יגלושו הירדנה; אך סתיו כי בא: תוגת הדמי ישזור; ידום שירי, ינום מיתר מכפור.; לך הכינרת מיתרים אלפיים,; של קרני שמש, אשד ושמיים,; לך הכינרת שבעתיים צליל; על כל מיתר של עצב ושל גיל.; נגני לי את ניגון רינה כשנינו שרנו אז,; השיבי זיו של זכר אהבים, גורל הפז; חדשיני את זיקת-פריחה וגיל; ומחדש הרימי את הצליל!; אזי יבוא אביב וננגנה; בני עלומים, נגלושה הירדנה; ולא דממה, ולא עוד עצב סתיו; יזרח שירי, שירנו גם יחדיו.; לנו כינרת מיתרים אלפיים,; של קרני שמש, אשד ושמיים; אותה כינרת שבעתיים צליל...; אולם על כל מיתר עדנה,; חדווה, רינה וגיל...; 